b"\n_START_ARTICLE_\nInfern (butxaca)\n_START_PARAGRAPH_\nL'infern \xc3\xa9s una butxaca interior de diverses peces de vestir, de dalt i per fora, masculines i sobretot gruixudes, com ara gecs, americanes, samarres o abrics. Normalment est\xc3\xa0 situat a la banda esquerra, a l'al\xc3\xa7ada del pit. Sol utilitzar-se per dur-hi papers, diners o d'altres objectes importants i que no facin gaire embalum. En aquest sentit, pot estar prove\xc3\xaft d'un bot\xc3\xb3 o d'una cremallera._NEWLINE_\xc3\x89s un terme malauradament en des\xc3\xbas, ja que \xc3\xa9s molt caracter\xc3\xadstic del catal\xc3\xa0, i dif\xc3\xadcilment trobarem el seu equivalent en altres lleng\xc3\xbces. Val a dir, per\xc3\xb2, que l'\xc3\xbas del mateix afegit\xc3\xb3 tamb\xc3\xa9 declina. En qualsevol cas no deixa de ser suggestiu i \xc3\xa0dhuc po\xc3\xa8tic que l'infern se situ\xc3\xaf tan arran de cor._NEWLINE_L'infern tamb\xc3\xa9 \xc3\xa9s conegut com a sarr\xc3\xb3."